钦定古今图书集成/理学汇编/字学典/第119卷 > 凌晏如
## 钦定古今图书集成/理学汇编/字学典/第119卷 > 凌晏如

按《乌程县志》：凌晏如，原名安然，以字行。少力学，精六
书之法，尤工李斯大篆、二王小篆。永乐中，以布衣征
授中书，上亲视其作书，手震掉，上曰：“‘有疾耶’？叩头曰：
‘臣无疾，但无酒则震’。”对越天威，不觉倍甚。上嘉其诚，
赐酒数巨杯，从容叩谢，起作书，笔势飞动，上称善久
之。后与修《永乐大典》，擢吏科都给事。恭慎举职，升都
察院掌院事。